CELEX: C2005/106/81
Language: da
Date: 2005-04-30 00:00:00
Title: Sag T-95/05: Sag anlagt den 14. februar 2005 af Jean Dehon mod Europa-Parlamentet

30.4.2005   
            
            
               DA
            
            
               Den Europæiske Unions Tidende
            
            
               C 106/40
            
         Sag anlagt den 14. februar 2005 af Jean Dehon mod Europa-Parlamentet
   (Sag T-95/05)
   (2005/C 106/81)
   Processprog: fransk
   Ved De Europæiske Fællesskabers Ret i Første Instans er der den 14. februar 2005 anlagt sag mod Europa-Parlamentet af Jean Dehon, Hagen (Luxembourg), ved avocats Sébastien Orlandi, Xavier Martin M., Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af Europa-Parlamentets afgørelse af 29. april 2004 om ansættelse af en anden person i stillingen som viceafdelingschef i den franske oversættelsesafdeling.
            
         
               —
            
            
               Europa-Parlamentet tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren i denne sag har anfægtet ansættelsesmyndighedens afslag på at imødekomme hans ansøgning til stillingen som viceafdelingschef i den franske oversættelsesafdeling. Den udvalgte ansøger blev ansat efter offentliggørelsen af meddelelsen om den interne udvælgelsesprøve LA/113 (stillingsopslag nr. 9192).
   Sagsøgeren har til støtte for sine påstande anført, at der er sket tilsidesættelse af EF-traktatens artikel 233, af vedtægtens artikel 29, stk. 1, af princippet om ret til karriere samt af begrundelsespligten.
   Sagsøgeren har hermed nærmere bestemt anført følgende:
   
               —
            
            
               Den omtvistede ansættelse er sket, uden at sagsøgerens ansøgning er blevet gennemgået.
            
         
               —
            
            
               Prioritetsrækkefølgen mellem de forskellige procedurer til besættelse af stillinger som fastsat i vedtægtens artikel 29 er ikke blevet overholdt.
            
         
               —
            
            
               Den manglende afgørelse for så vidt angår sagsøgerens ansøgning i henhold til proceduren for forfremmelse/forflyttelse er så meget desto mere alvorlig som proceduren til besættelse af den pågældende stilling allerede har været genstand for en annullationsdom af 15. november 2000 (sag T-261/99, Dehon mod Parlamentet). Opfyldelsen af denne dom forudsætter imidlertid en genoprettelse af situationen, som den var forud for indtrædelsen af de omstændigheder, som Retten underkendte.